 mae
                                        udskrift
                                            af
                          sø- & handelsrettens dombog
                                       ____________
                                        kendelse
afsagt den 30. juli 2015.
b-196-15
s aps under konkurs
(advokat niels e. valdal)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 25. juli
2011 af x med en selskabskapital på 80.000 kr., der blev indbetalt kontant til kurs 100. x har
ifølge samme rapport siden den 25. juli 2011 og frem til den 18. marts 2014 været registreret
som direktør i selskabet. selskabets formål var at drive advokatvirksomhed. selskabet blev
                                                     -2-
taget under konkursbehandling den ... 2014 på baggrund af en kreditorkonkursbegæring,
modtaget i skifteretten den 30. april 2014.
retten har den 14. april 2015 taget kurators indstilling om at indlede konkurskarantænesag
mod x til følge.
fristdagen er 30. april 2014.
påstande
i et processkrift modtaget i sø- og handelsretten den 12. maj 2015 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 22. juni 2015, hvor han samtidig bekræftede at
have modtaget rettens brev af 27. maj 2015 med bilag og oplyste, at han ikke ønsker at afgive
svarskrift. brevet af 27. maj 2015 indeholdt en svarfrist på 14 dage fra forkyndelsen. x har ik-
ke i øvrigt svaret på rettens henvendelser og har således hverken nedlagt en påstand eller
anmodet om mundtlig behandling. sagen er herefter behandlet på skriftligt grundlag.
oplysninger i sagen
det hedder i kurators processkrift blandt andet:
      ”… ifølge kurators oplysninger drev selskabet advokatvirksomhed indtil marts 2014, hvorefter driften
      blev indstillet.
      konkursen
      selskabet blev taget under konkursbehandling ved sø-handelsrettens skifteafdelings dekret af den ...
      2014.
      den væsentligste årsag til selskabets konkurs var, at selskabet gennem 2013 havde nedgang i antallet af
      nye sager og som følge heraf fik økonomiske problemer der medførte at selskabet ikke betalte en medarbej-
                                                  -3-
ders løn. medarbejderen indgav herefter en konkursbegæring den 30. april 2014. fristdagen er herefter
den 30. april 2014 ...
de i konkursboet anmeldte krav udgør kr. 521.859,38 og fremgår af gældbogslisten der fremlægges …
der er foreløbig registreret aktiver i konkursboet for kr. 2.032,74.
grundlag for konkurskarantæne
x har været registreret som direktør i selskabet senere end et år før fristdagen den 30. april 2014.
kurator har i forbindelse med behandlingen af konkursboet undersøgt selskabets forhold herunder selska-
bets seneste årsrapport, oplysninger modtaget fra selskabets bankforbindelse, skat og erhvervsstyrelsen.
selskabets seneste årsrapport angår perioden 25. juni 2011 – 31. december 2012 (selskabets første regn-
skabsår). af årsrapporten fremgår det, at selskabet i perioden havde et underskud på kr. 231.625 og egen
kapitalen var negativ med kr. 151.625. årsrapporten fremlægges …
på trods af kurators anmodninger herom har x ikke fremlagt nogen form for regnskabs- og bogføringsma-
teriale herunder saldobalance og bogføringsbilag for perioden efter seneste årsrapport og frem til afsigelse
af konkursdekretet (1. januar 2013 – ... 2014). det må herefter antages, at der for denne periode ikke er fo-
retaget bogføring for selskabet og selskabets bogføringsmateriale ikke er opbevaret behørigt. i denne for-
bindelse skal det bemærkes, at driften af virksomheden ifølge x blev indstillet i marts 2014.
selskabet havde konti i henholdsvis nordea bank og saxo bank, og kurator har modtaget kontoudtog fra
disse konti. kontoudtog fra selskabets driftskonto i nordea bank og saxo bank fremlægges …
… fremgår det, at der i den periode, som x ikke har fremlagt regnskabs- og bogføringsmateriale for, er
mange posteringer der kræver bogføringsmæssig registrering.
… er der anført en række posteringer der uden bilagsdokumentation må anses for ”private hævninger”.
af skat´s anmeldelse i konkursboet fremgår det, at skat´s krav angående ikke afregnet a-
skat/bidrag udgør kr. kr. 62.714. anmeldelsen fremlægges …”
                                                       -4-
synspunkter
kurator har i sit processkrift til støtte for påstanden blandt andet anført:
     ”…
     at x senere end et år før fristdagen har været registreret og fungeret som direktør i selskabet,
     at x ikke har overholdt sine forpligtelser i henhold til selskabsloven § 117, stk. 2 og § 118 for så vidt an-
     går sikring af en forsvarlig organisation i selskabet, herunder at sikre, at selskabets bogføring er sket un-
     der iagttagelse af gældende lovgivning, at formueforvaltningen er foregået på en betryggende måde, samt
     at selskabets kapitalredskab har været forsvarligt,
     at det må lægges til grund, at der ikke er foretaget lovpligtig bogføring og behørig opbevaring af regn-
     skabs- og bogføringsmateriale ikke har fundet sted,
     at x som selskabets ledelse groft har overtrådt bogføringsloven §§ 6-10 og § 14,
     at skat, kurator og kreditorerne på baggrund af det manglende regnskabs- og bogføringsmateriale er
     frataget muligheden for at få indblik i selskabets økonomiske forhold herunder kontrollere transaktioner
     samt moms-og skatteforhold m.v. i perioden efter seneste årsrapport,
     at x på det foreliggende grundlag har foretaget ”private hævninger” på selskabets konto,
     at x er ansvarlig for kreditorernes tab,
     at x på baggrund af karakteren og omfanget af han undladelser og handlinger har udvist grov uforsvarlig
     forretningsførelse og som følge heraf er uegnet til at deltage i ledelsen af en erhvervsvirksomhed,
     at det findes rimeligt, at x pålægges konkurskarantæne i 3 år, jf. konkursloven § 157, stk. 2…”
sø- og handelsretten skal udtale:
det er ubestridt, at x har været registreret som direktør for selskabet i en periode, som er
omfattet af konkurslovens § 157, stk. 1, om konkurskarantæne. retten lægger efter de fore-
                                                -5-
liggende oplysninger som ubestridt til grund, at der for denne periode ikke forefindes regn-
skabs- og bogføringsmateriale. retten lægger også som ubestridt til grund, at kurator som
følge af manglende regnskabs- og bogføringsmateriale er frataget muligheden for at kontrol-
lere økonomiske transaktioner i perioden efter seneste årsrapport, og at x har foretaget per-
sonlige hævninger på selskabet bankkonto. kreditorerne har som følge af x’s groft uforsvar-
lige adfærd i selskabet lidt betydelige tab, og han findes derfor at være uegnet til at deltage i
ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                                 udskriftens rigtighed bekræftes
                                    sø- og handelsretten, den
